К-148 «Краснодар»
К-148 «Краснодар» — пĕрремĕш совет тата раççей 949А «Антей» проекчĕн атомлă шывай ракета крейсерĕ. Çурçĕр флотĕнче хĕсметре тăнă.

Кун-çулĕ 
Шывай крейсерне «Севмашра» 1982 çулхи утăн 22-мĕшĕнче тума пуçланă. 1983 çулхи пушăн 19-мĕшĕнче карапа официаллă СССР ТÇФ карапĕсен йышне илнĕ.

1985 çулхи пушăн 3-мĕшĕнче карапа шыва антарнă.

1986 çулта патшалăх тĕрĕслевĕсене вĕçленĕ, çав çулăн чӳкĕн 5-мĕшĕнчех карап Çурçĕр флочĕн 1-мĕш ШКФл 11-мĕш ШКДи кĕнĕ.

1992 çулхи çĕртмен 3-мĕшĕнче атомлă шывай крейсерĕ класа куçарнă. 1992 çулта ТÇФ тĕп çарпуçĕн «Ракетăпа пенĕшĕн» призне тивĕçнĕ.

1993 çулхи çуркунне «Краснодар» пайăр ята тивĕçнĕ.

Хĕсметре чухне 4 хутчен Атлантикăна тата Вăтаçĕр тинĕсне харçăна çӳренĕ.

1996 çулта Çурçĕр флочĕн çапăçури йышĕнчен кăларнă. 1998 çулхи утăн 28-мĕшĕнче ТÇФ йышĕнчен кăларнă.

Утиль ĕçне тума АПШ тата Итали укçа параççĕ. Темиçе теçетке çул хĕсметрен хăтарса ĕçсĕр тăракан АШК хушшинче юлашкинче çеç утиллеççĕ.

Асăрхавсем 

949А «Антей» проекчĕн шывай киммисем
«Севмаш» савутĕнче тунă карапсем
РФ ТÇФ Лăпкă океан флочĕн вăрçă карапĕсем